**LAZDIJŲ RAJONO SAVIVALDYBĖS TARYBOS SPRENDIMO**

1. **„DĖL TURTO PANAUDOS LAZDIJŲ RAJONO SAVIVALDYBĖS**
2. **PRIEŠGAISRINEI TARNYBAI“ PROJEKTO**

**AIŠKINAMASIS RAŠTAS**

2021-11-16

Lazdijų rajono savivaldybės tarybos sprendimo projektas „Dėl turto panaudos Lazdijų rajono savivaldybės priešgaisrinei tarnybai“ parengtas vadovaujantis Lietuvos Respublikos vietos savivaldos įstatymo 16 straipsnio 2 dalies 27 punktu, 48 straipsnio 4 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 1 dalies 1 punktu, Valstybės turto perdavimo panaudos pagrindais laikinai neatlygintinai valdyti ir naudotis tvarkos aprašo, patvirtinto Lietuvos Respublikos Vyriausybės 2002 m. gruodžio 3 d. nutarimu Nr. 1890 „Dėl Valstybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“, 7.2, 8.1 papunkčiais, atsižvelgiant į Lazdijų rajono savivaldybės administracijos direktoriaus 2021 m. lapkričio 17 d. įsakymą Nr. 10V-1240 „Dėl turto pripažinimo nereikalingu naudoti“, į Lazdijų rajono savivaldybės priešgaisrinės tarnybos 2021 m. lapkričio 11 d. prašymą Nr. PTS-103 „Dėl Lazdijų rajono savivaldybės turto panaudos“.

Lazdijų rajono savivaldybės priešgaisrinė tarnyba 2021 m. lapkričio 11 d. prašymu Nr. PTS-103 „Dėl Lazdijų rajono savivaldybės turto panaudos“ kreipėsi dėl ilgalaikio materialiojo ir trumpalaikio materialiojo turto panaudos.

Šio sprendimo projekto tikslas:

1. Perduoti neatlygintinai naudotis pagal panaudos sutartį 20 metų laikotarpiui Lazdijų rajono savivaldybės priešgaisrinei tarnybai jos nuostatuose numatytai veiklai vykdyti šį valstybei nuosavybės teise priklausantį, Lazdijų rajono savivaldybės patikėjimo teise valdomą turtą:

1.1. ilgalaikį materialųjį turtą, kurio įsigijimo vertė – 63 777,77 Eur, likutinė vertė – 0,00 Eur, pagal 1 priedą;

1.2. trumpalaikį materialųjį turtą, kurio įsigijimo vertė – 2694,12 Eur, pagal 2 priedą.

2. Įgalioti Lazdijų rajono savivaldybės administracijos direktorių, o jo dėl ligos, komandiruotės, atostogų ar kitų objektyvių priežasčių nesant, Lazdijų rajono savivaldybės administracijos direktoriaus pavaduotoją, sudaryti ir pasirašyti šio sprendimo 1 punkte nurodyto turto panaudos sutartį bei perdavimo ir priėmimo aktą su Lazdijų rajono savivaldybės priešgaisrine tarnyba.

Parengtas sprendimo projektas neprieštarauja galiojantiems teisės aktams.

Priėmus sprendimo projektą, neigiamų pasekmių nenumatoma.

Naujų teisės aktų priimti ar galiojančių pakeisti, panaikinti, priėmus teikiamą projektą nereikės.

Dėl sprendimo projekto pastabų ir pasiūlymų negauta.

Sprendimo projektą parengė Lazdijų rajono savivaldybės administracijos Biudžeto, finansų ir turto valdymo skyriaus vyr. specialistė Ineta Junelienė.

Biudžeto, finansų ir turto valdymo skyriaus vyr. specialistė Ineta Junelienė